फ्रांस में भारतीयों से बोले पीएम मोदी- भारत से आपका रिश्ता 'मिट्टी' और फ्रांस से 'मेहनत' का है  
पीएम मोदी ने कहा- इन दिनों पेरिस राम में रम गया है
'भारत और फ्रांस की दोस्ती अटूट है. ये मित्रता नयी नहीं है'
 'फ्रेंच फुटबॉल टीम के बहुत से प्रशंसक भारत में हैं'
पीएम मोदी ने फ्रांस में भारतीय समुदाय के लोगों को संबोधित किया. इस दौरान उन्होंने कहा, 'भारत से आपका रिश्ता मिट्टी और फ्रांस से मेहनत का है. इन दिनों सबलोग राम की भक्ति में डूबे हैं. पेरिस राम में राम गया है.' उन्होंने कहा, 'भारत और फ्रांस की दोस्ती अटूट है. ये मित्रता नयी नहीं है बल्कि सालों पुरानी है. हर परिस्थिति में दोनों देश साथ रहे हैं. दुख की घड़ी में भी दोनों देश साथ रहे हैं. हम आपसी उपलब्धि पर खुश होते हैं.' पीएम ने कहा, 'फ्रेंच फुटबॉल टीम के बहुत से प्रशंसक भारत में हैं.' पीएम मोदी ने कहा, 'बैंक खातों को खोलने में भारत ने रिकॉर्ड बनाया. आज नए भारत में भ्रष्टाचार, भाई-भतीजावाद, परिवारवाद, जनता के पैसे की लूट, आतंकवाद पर लगाम कसी जा रही है. ऐसा पहले कभी नहीं हुआ. नए भारत में थकने और रुकने का सवाल ही पैदा नहीं होता.' 
स्मृति ईरानी ने खाया साउथ इंडियन खाना, फिर लिखा- 'अगर आप सोच रहे हैं...'
पीएम ने कहा, 'जब मैं 4 साल पहले फ्रांस आया था, तो हजारों की संख्या में भारतीयों से संवाद का अवसर मिला था. मुझे याद है, तब मैंने आपसे एक वादा किया था. मैंने कहा था कि भारत आशाओं और आकांक्षाओं के नए सफर पर निकलने वाला है. आज जब आपके बीच आया हूं तो कह सकता हूं कि हम न सिर्फ उस सफर पर निकल पड़े, बल्कि 130 करोड़ भारतवासियों के सामूहिक प्रयासों से भारत तेज़ गति से विकास के रास्ते पर आगे बढ़ रहा है. यही कारण है कि इस बार फिर देशवासियों ने अधिक प्रचंड जनादेश देकर हमारी सरकार को समर्थन दिया है.' 
पीएम ने कहा, 'ये जनादेश सिर्फ एक सरकार चलाने के लिए नहीं, बल्कि नए भारत के निर्माण के लिए है. ऐसा नया भारत जिसकी समृद्ध सभ्यता और संस्कृति पर पूरे विश्व को गर्व हो, और जो 21वीं सदी को नेतृत्व दे सके. ऐसा नया भारत जिसका फोकस ईज ऑफ डुइंग बिजनेस पर हो और जो ईज ऑफ लिविंग भी सुनिश्चित करे.'
एयरसेल-मैक्सिम डील: कोर्ट से पी चिदंबरम और कार्ती को बड़ी राहत, 3 सितंबर तक नहीं होंगे अरेस्ट, ED को पड़ी फटकार
पीएम ने कहा, 'पूरी दुनिया में, एक तय समय में सबसे ज्यादा बैंक अकाउंट अगर किसी देश में खुले हैं, तो वो भारत है. पूरी दुनिया की अगर आज सबसे बड़ी हेल्थ इंश्योरेंस स्कीम किसी देश में चल रही है, तो वो भारत है. ये भी सच है कि पिछले पांच सालों में हमने देश से अनेक कुरीतियों को रेड कार्ड दे दिया है. आज नए भारत में भ्रष्टाचार, भाई-भतीजावाद, परिवारवाद, जनता के पैसे की लूट, आतंकवाद पर जिस तरह लगाम कसी जा रही है, वैसा कभी नहीं हुआ.'
पीएम ने कहा, 'नई सरकार बनते ही जल शक्ति के लिए एक नया मंत्रालय बनाया गया, जो पानी से संबंधित सारे विषयों को होलिस्टिकली देखेगा. गरीब किसानों और व्यापारियों को पेंशन की सुविधा मिले, इसका भी फैसला लिया गया. ट्रिपल तलाक की अमानवीय कुरीति को खत्म कर दिया गया है. इसी तरह बच्चों की सुरक्षा और स्वास्थ्य के क्षेत्र में भी सरकार ने अहम फैसले लिए हैं. आज इस बात की भी बहुत चर्चा है कि इस बार हमारी संसद का सत्र पिछले 6 दशकों में सबसे ज्यादा प्रोडेक्टिव था.'
पीएम ने कहा, 'साम्राज्यवाद, फासिज्म, अतिवाद का मुकाबला भारत में ही नहीं बल्कि फ्रांस की धरती पर भी किया गया है. हमारी दोस्ती ठोस आदर्शों पर बनी है. दोनों देशों के चरित्र का निर्माण 'लिबर्टी, इक्वलिटी और फ्रेटरनिटी' के साझा मूल्यों से हुआ है. आज अगर भारत और फ्रांस दुनिया के बड़े खतरों से लड़ने में नजदीकी सहयोग कर रहे हैं तो उसका कारण भी यह साझा मूल्य ही है. चाहें वह आंतकवाद हो या फिर जलवायु परिवर्तन.'
जेट एयरवेज के संस्थापक नरेश गोयल के दिल्ली और मुंबई स्थित ठिकानों पर ED ने की छापेमारी
पीएम ने कहा, 'लोकतंत्र के मूल्यों को इन खतरों से बचाने की हमारी सामूहिक जिम्मेदारी को हमने भली भांति स्वीकारा है. भारत फ्रांस संबंधों की दूसरी विशेषता है कि हम चुनौतियों का सामना ठोस कार्रवाई से करते हैं. दुनिया में जलवायु परिवर्तन की बातें तो बहुत होती हैं लेकिन उनपर कार्रवाई होती हुई कम ही दिखाई देती है.' 
पीएम ने कहा, 'हमने राष्ट्रपति मेंक्रों के साथ मिलकर इंटरनेशनल सोलर एलाइंस की पहल की. आजकल हम 21वीं सदी के इंफ्रा की बात करते हैं. इन प्लस फ्रा यानी इंडिया और फ्रांस का एलाइंस.' सोलर इंफ्रा से लेकर सोशल इंफ्रा तक, टेक्निकल इंफ्रा से लेकर स्पेस इंफ्रा तक, डिजिटल इंफ्रा से लेकर डिफेंस इंफ्रा तक, भारत और फ्रांस का एलाइंस मजबूती से आगे बढ़ रहा है.'
पीएम ने कहा, 'मुझे बताया गया है कि गणपति महोत्सव पेरिस के सांस्कृतिक कलेंडर की मुख्य विशेषता बन गया है. इस दिन पेरिस मिनी इंडिया में बदल जाता है. यानी अब से कुछ दिन बाद ही यहां गणपति बप्पा मोरया की गूंज भी सुनाई देगी.'